Chiron (hipotetiese maan)

Chiron (Grieks: Χείρων) is die naam wat gegee is aan 'n veronderstelde maan van Saturnus wat in 1861 deur die Duits-Franse sterrekundige Hermann Goldschmidt waargeneem is. Intussen is vasgestel geen so 'n maan bestaan nie.

Goldschmidt het in April 1861 die ontdekking van die negende maan van Saturnus aangekondig wat volgens hom tussen Titaan en Huperion om die planeet gewentel het. Goldschmidt se ontdekking is nooit bevestig nie en Chiron is nooit weer waargeneem nie. 

In 1898 het William Henry Pickering Foibe ontdek wat nou as die negende maan van Saturnus beskou word. Vreemd genoeg het Pickering in 1905 geglo hy het 'n ander maan van Saturnus ontdek wat volgens hom tussen Titaan en Huperion gewentel het. Hy het die nuwe maan "Temis" genoem. Temis, nes Chiron, is nooit weer gesien nie.

Verwysings

Skakels

Kategorie:Mane van Saturnus‎
Kategorie:Hipotetiese hemelliggame